Casa da Música

Casa da Música (Musikaren Etxea) Portoko (Portugal) kontzertu-aretoa da, Rem Koolhaas arkitekto holandarrak diseinatua. Izen bereko erakundea eta bere hiru orkestrak (Orquestra Nacional do Porto, Orquestra Barroca eta Remix Ensemble) hartzen ditu.Eraikinean ere Casa da Musica abesbatza eta Haur abesbatza dute egoitza. "Porto 2001-Kulturaren Europar Hiriburua" proiektuan sartu zen, 1999an hasi eta 2005eko hasieran amaitu zena, hau da, aurreikusitako datatik 6 urtera. Porto hiriko benetako ikurra da.https://www.oma.com/projects/casa-da-musica

 Eraikina 
Casa da Música hiriko trafiko-gune nagusi baten ondoan eraiki zen, Rotonda da Boavistan alegia. Eraikina kokatuta zegoen tokia, antzina, zerbitzutik kanpo zeuden tranbiak gordetzeko tokia zen. 100 milioi euroko kostua izan zuen. Eraikuntza-prozesuak, duen forma bitxia eraikitzeari dagokionez, ingeniaritzako erronka berriak sortu zituen. Eraikitzaileak Ove Arup (Londres) eta Afassociados (Oporto) izan ziren.http://www.monumentos.gov.pt/Site/APP_PagesUser/SIPA.aspx?id=21031

Irekiera-kontzertua 2005eko apirilaren 14an izan zen, Clá eta Lou Reed artistekin, baina ofizialki eraikina hurrengo egunean inauguratu zen, apirilaren 15ean, Jorge Sampaio Portugalgo presidentearen eskutik. Han izan ziren lehen ministroa, beste politikari ospetsu asko eta hiriko jendea.http://www.monumentos.gov.pt/Site/APP_PagesUser/SIPA.aspx?id=21031

Casa da Musicak bi auditorium nagusi ditu, nahiz eta eraikineko beste arlo asko erraz egokitu daitezkeen kontzertuetarako eta beste jarduera batzuetarako (tailerrak, hezkuntza-jarduerak, etab.). Entzunareto nagusiak 1.238 lagunentzako edukiera du hasieran, baina aldatu egin daiteke beharren arabera.

Eraikinaren goiko aldeko jatetxea 250 pertsonatik gorako edukiera izateko diseinatuta dago.

 Eraikinari laudorioak 
Eraikinaren diseinua oso txalotua izan da mundu osoan. Pepe Ouroussoff The New York Times egunkariko arkitektura kritikariak "Rem Koolhaas arkitektoak inoiz eraiki duen proiekturik erakargarriena" izendatu zuen. Bilboko Frank Gehryren Guggenheim Museoaren "diseinu oparoarekin" ere alderatu zuen.https://www.nytimes.com/2005/12/25/arts/design/a-vision-of-a-mobile-society-rolls-off-the-assembly-line.html

 Iruditegia 

 Erreferentziak 

 Kanpo estekak 
 :Webgune ofiziala.

Kategoria:Portoko eraikinak
Kategoria:Portugalgo arkitektura
Kategoria:XXI. mendeko arkitektura
Kategoria:Rem Koolhaas
Kategoria:Portoko kultura
Kategoria:Portugalgo musika
Kategoria:2005ean amaitutako eraikinak
Kategoria:2005eko musika
Kategoria:Kontzertu aretoak